hu hu hu hu hu hu hu hu hbs_lat hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu en hu en hu hu hu hu hu hu hu hu hu id hu hu hu hu hu hu en en hu hu hu
Aranytíz | Mi, magyarok: SZALAD VELE A VILÁG
Utoljára módosítva: 16 September 2022 13:49
Magyarság Háza Filmklub, Husnyák Andrea filmje (Szerbia)
Hol virtuálisan, hol a valóságban, a világ távoli pontjait látogatja. Hollandia, Amerika, Svájc, Belgrád a legfontosabb úti céljai. Bakos Evelin lehetne az Agymenők című népszerű sorozatban az az emlegetett női tudós, aki vonzó módon mutatja meg a fiatal lányoknak a tudományos kutatás szépségeit. Persze a való életben is példakép lehet.
Bakos Evelin egy vajdasági faluban, Tornyoson született. Először a szülői házban találkozunk vele, ahol a szobájában és a családi kertészetben tesz-vesz, rendezget, gyomlálgat, miközben gyermekkoráról mesél. Minden lében kanál kislányként emlékeznek meg róla a szülei, akit kockázatos volt egyedül hagyni, mert a túlzott aktivitása közben számtalan baleset érte. Talán ezért is vitték különböző iskolán kívüli foglalkozásokra. Zongorázott, népdalkörben énekelt, sportolt. Egész életét végig kísérő hobbija az olvasás és a zongorázás maradt. Újabban szeret horgolni, ami repülőn és tévénézés közben remek elfoglaltság. Szívesen kertészkedik, kedvenc virága a tulipán, aminek hagymáit egyik kedvenc országából, Hollandiából hozta.
A járvány idején kezdett egykori általános iskolájában fizikát tanítani. Az oktatásban szabad kezet kapott, megbíznak benne, mert ismerik a tevékenységét, másrészt nagyon kevés ember ért a fizikához annyira, hogy beleszólhatna a munkájába. Sokat készül az óráira, átgondolja, hogyan tudná megismertetni a sokféle törvényt, képletet, valamint azok alkalmazásait. Jó kapcsolatot ápol a diákokkal, és mivel nem sokkal idősebb náluk, jobban megnyílnak előtte, mint idősebb kollégái előtt. Azt szeretné elérni, hogy a fizika mint tantárgy ne számítson felfoghatatlan dolognak, mumusnak a gyerekek számára.
Döntéseit a pillanat szülte, nem hosszas megfontolás eredményei. A fizikusi pályán való elindulás úgy történt, hogy miután sikerrel felvételizett matematika szakra – mindig a matematika volt az erőssége –, a beiratkozásnál túl sokan álltak a matematika ablak előtt, a fizika ablaknál viszont senki. Türelmetlen ember lévén úgy döntött, hogy nem állja végig a sort, inkább beiratkozik fizika szakra, mert a papírjai azt is lehetővé tették. Középiskolában egyébként mindig ebből a tárgyból volt a leggyengébb.
Jelenleg a doktori analízisét végzi: a w-bozon egy ritka bomlását vizsgálja. Az adatokat a svájci CERN részecskegyorsító Atlasz Detektoráról olvassa le. Doktori tanulmányait a belgrádi Fizikakutató Intézetben és a holland Radboud Egyetemen párhuzamosan végzi. Párja egy holland fiú, akivel a CERN-ben ismerkedett meg. A karrierépítés mellett manapság a családi életet is egyre komolyabban tervezik. A fészekrakás helye még kérdéses, de a szereplők, két gyermek és egy kutya, már biztosnak tűnnek.
A Magyarság Háza szervezésében
A belépés ingyenes. Előzetes regisztráció: regisztracio@magyarsaghaza.info A regisztráció a Magyarság Háza elfogadó válaszlevelével aktiválódik, kérjük, a kezdési időpont előtt tíz perccel foglalják el helyeiket. Nem regisztrált vendégeinknek a fennmaradó szabad helyek függvényében tudunk helyet biztosítani. További információ: info@magyarsaghaza.net
Kérjük, olvassa el a
linken található adatkezelési tájékoztatónkat!
Mi, magyarok: A LÁNGOSOS EMBER
Mi, magyarok: A TANÁR
Mi, magyarok: KÖNYV KÉP SZÍNPAD SZÓ
Mi, magyarok: NEM MINDENKI ÉL
Telefon: +36 1 354 - 3400
Csak készpénzes fizetésre van lehetőség!
Kövess minket a Facebookon is!
Copyright ©2022 Aranytíz Minden jog fenntartva! | 3.80